اوليمبيك جروب هيا واحده من اكبر شركات الاجهزه المنزليه فى السوق المصريه, و ليها تحالفات مع شركات تانيه عالميه. فى التلاتينات بدا عبد الله سلام مؤسس اوليمبيك جروب بصنع اجهزه الراديو و الادوات المنزليه الصغيره و انتاج المحولات الكهربيه و سنة 1950 امتد مشروعه لتجاره التجزئه بانشاء سلسله متاجر "شاهر" فى مصر متخصصه فى تجاره الادوات المنزليه حتى اتاممت سنة 1963. استمر الجزء الصناعى فى مشروع سلام تحت اسم جديد هوا "شركة القاهره للصناعات الخفيفه". و فى اوائل السبعينيات قدمت الشركه اول سخان كهربائى للميه مصنع محليا تحت اسم اوليمبيك اليكتريك. قدم السخان المبتكر بديل آمن لسخانات الميه بالغاز و اللى كانت شايعه وقتها و استفادت الشركه من تنامى طلب المستهلكين على الادوات المنزليه الكهربيه و اسعار الكهربا الرخيصه نتيجه لدعم الحكومى. سيطرت السخانات الكهربيه على السوق و بقت ماركة اوليمبيك موثوق بيها و سعرها فى المتناول. سنة 1975 انشئت شركه EPA كذراع تجارى رئيسى للمجموعه بتهتم بالتسوق و التوزيع و خدمات ما بعد البيع لماركه اوليمبيك. و سنة 1978 رجع الدكتور سعد سلام الابن الاكبر لمؤسس المجموعه لمصر بعد حصوله على الدكتوراه فى الهندسه من جامعه مكماستر فى اونتاريو - كندا.